# Brtqqiz

**Tamazirt n brtqqiz** niɣ d tagdudant n Brtqqiz (Repulica Portuguesa) tga yat tmazirt imẓẓiyn n Urupa illan ɣ iffus nns, tili ɣ utaram n yat tsga mi ttinin tagzirt Taybirit, tzdi d Ssblyun ɣ ugmmuḍ nns d uẓẓlmḍ nns, tmḥidi d ugaru Aṭlanṭi ɣ utaram nns. Licbuna ad igan tamaẓunt n tmazirt ad d tmdint nns akkʷ mqqurn, tutlayt nns tamaddudt tga Tabrtqqizt. Tuggt n yikalln nns gan ɣar timsal, llan kra idrarn ngr as d Sblyun, imma tawwṭfa n wakal nns tgadda d 91,982 Km², mayad iɣ ur nḥasb tigzirin nns yaḍnin zun d "Azuris" d "Maḍiṛa" d "Makaw".

**Ibrtqizn** illa darsn yan yiḍiṣ ur imẓẓiyn ɣ umzruy n tmazirt n Sus d Lmɣrib.

| Brtqqiz |
| --- |
|  |
| awank ilan abaḍ, timizar |
| Yamu ɣ | Europe Sud-Ouest  |
| Asakud n ussrsl nɣ isllwi | 25 Yulyu 1139, 24 Yunyu 1128, 23 Mayyu 1179  |
| Ism s tutlayt taymmat | República Portuguesa, la République portugaise, Komara Portûgalê  |
| Ism amaddud | Portugalská republika, Portugal, la République portugaise, República Portuguesa, Komara Portûgalê  |
| Ism ɣ tutlayt taẓuṛant | República Portuguesa, Portugal  |
| Transcription API | puɾtuˈɣaɫ, pərtʊˈɡalʲɪjə  |
| Nommé(e) en référence à | Portus Cale  |
| Tutlayt tamaddut | Tutlayt Tabṛṭqqizt  |
| Hymne | A Portuguesa  |
| Culture | culture du Portugal  |
| Énoncé de la devise | Europe's West Coast, Arfordir Gorllewin Ewrop  |
| Tamnẓawt | Tuṛuft  |
| Tamazirt | Brtqqiz  |
| Tamaẓunt | Lisbonne  |
| Agmmaḍ akudan | UTC±00:00  |
| Baigné par | Agaru Aṭlanti  |
| Iɣrɣr afnɣakal | péninsule Ibérique, Europe du Sud  |
| Umlan Ifnɣakaln | 38°42′0″N 9°11′0″O  |
| Coordonnées du point le plus à l'est | 41°34′30″N 6°11′25″O  |
| Coordonnées du point le plus au nord | 42°9′15″N 8°11′56″O  |
| Coordonnées du point le plus au sud | 36°57′37″N 7°53′13″O  |
| Coordonnées du point le plus à l'ouest | 38°46′52″N 9°30′2″O  |
| Ida akkʷ yattuyn | Ponta do Pico  |
| Ida akkʷ itrmn | Agaru Aṭlanti  |
| Régime politique | tagduda  |
| Fonction occupée par le chef d'État | président de la République portugaise  |
| Ixf n uwank | António José Seguro  |
| Poste occupé par le chef de l'exécutif | Premier ministre du Portugal  |
| Chef ou cheffe de l'exécutif | Luís Montenegro  |
| A pour gouvernement | conseil des ministres  |
| Tanbaḍt tamzzgart | Gouvernement du Portugal  |
| Assemblée délibérante | Assemblée de la République  |
| Corps judiciaire suprême | Tribunal suprême de justice  |
| Lbank anammas | banque du Portugal  |
| Jour férié | Jour du Portugal, Republic Day  |
| Adrim | Yuṛu  |
| Issar iwtta d | Ṣbanya  |
| Conduite à | Afasi  |
| Prise électrique | Europlug, Schuko  |
| Précédé par | royaume de Portugal  |
| Remplace | Empire colonial portugais, royaume de Portugal  |
| Discipline dont c'est l'objet | études portugaises  |
| Asit amaddud |   |
| Hashtag | Portugal  |
| Domaine internet | .pt  |
| Aɣzuz | drapeau du Portugal  |
| Blason | armoiries du Portugal  |
| Géographie | géographie du Portugal  |
| Caractérisé par | pays libre  |
| Histoire | histoire du Portugal  |
| Saint patron | Georges de Lydda  |
| Sens de circulation des trains | Aẓlmaḍ  |
| Portail de données ouvertes | Open Data Portugal  |
| Économie du sujet | économie du Portugal  |
| Démographie du sujet | démographie du Portugal  |
| Date d'initialisation du calendrier grégorien | 15 Kṭubr 1582  |
| Niveau de zoom OpenStreetMap | 6  |
| URL de l'instance Lemmy |   |
| Code pays pour mobile | 268  |
| Indicatif téléphonique national | +351  |
| Préfixe interurbain | aucune valeur  |
| Numéro d'appel d'urgence | 112  |
| Préfixe pays GS1 | 560  |
| Plaque d'immatriculation | P  |
| Chiffres d'identification maritimes | 263, 204  |
| Caractère Unicode | 🇵🇹  |
| Catégorie pour cartes géographiques | Category:Maps of Portugal  |
|  |

## Middn

Yat 5000 n usggʷas ayad, middn lli tt inn kkan zdɣnin ɣ Brtqqiz ar asn ttinin ayt ibirya, ɣ ifili n tasutin rad d sul ackin kra n tigrummiwin yaḍnin n imzdaɣn zun d Ifiniqn, iqṛṭajiyyn, Isiltiyyn, Igrikn, Iṛmmuyn, Wiziguṭṭ, ula Imaziɣn.

## Tadamsa nns

Ddrn ibrtqqizn f tfllaḥt d ma srs ittyagaln zun d tifiyyi n imugayn, ifullusn, asngar, aḍil d unẓiẓ, akʷfay, baṭaṭa, timiṭac. Ddrn daɣ f tgmrt n yislman zun d ssrdin d ttuna, tamguri dɣ nttat dars yat taɣamt ɣ tdamsa nnsn zun d tasbbabt n ssima, ibrdan slawan win taḍuṭ, Asiṛamik, Atrisinti, tiɣawsiwin n utci, uṛẓiyyn... Imma ɣ ma izdin d izgndrn (lmɛdn) aylli d ṭṭayn iga t tamriwin (yan wanaw n yiẓṛan).

## Amzruy nns

### Ɣ uzmz aqbur

### Ɣ uzmz anammas

### Ɣ uzmz atrar

Ɣ gr isggʷasn n 1400 d 1500 rad ssntin kra n ibṛṭqizn ad staran ɣ umaḍal, azmz-ad ittyawsmma "Azmz n twafit immqurn" , ɣ wakud ann a rad bnun Yibrtqqizn tamnukda Tabrtqqizt mqqurn tizi lli rad srsn afus f mad ur idrusn ɣ yidɣarn ɣ Tfriqt ɣ Wasya ula ɣ Wamirika n iffus, umẓn akkʷ kra n idɣarn ɣ tmizar n Iclḥiyyn zun d Agadir d Umgdul (Taṣṣuṛt), taḍuṛi nnsn rad tili f ufus n Yisɛdiyyn dffir n yimiɣ n wasif n Lmxazn.

## Ayt waddur

Zrin ɣ umzruy n brṭqiz kada d mddn gan ayt waddur zun d:

• Fasku Di Gama.

• Hinri bu iɣrubba.

• Firnand Majillan.

• Ibn Ṣaḥib Ṣṣalat (إبن صاحب الصلاة)

• Firnanḍu Pissuwwa.

• Kristyanu Runalḍu.

• Amalya Rudrigiz.

• Anṭunyu Gutiric.

• Juzif Murinyu.

• Lwis De Kamuwis

## Ibrtqizn ɣ Sus

### Addad n tmizar n Sus ɣ tigira n uzmz anammas

ibrtqizn ur tn d yaɣ s tmizar n ccluḥ ar yan uzmz imaṭln lliɣ ran ad ẓṭṭeṭn aɣaras n iɣrrubba ngr Dkkala d Saw Xurxi di Mina, ukan timizar lli llanin ɣ yiffus n wasif n tansift ur ta sul ttyafant ɣ wakud ann, ibayn is gisnt illa lxir iggutn, idɣarn-ad ffuɣn afus n uwank Awṭṭaṣ gan win iguyya nnsn, Sus ɣ wakud ann zɛma ɣ tasut 16 n tlalit ikka tt inn iga yat ljnnt i yisbbabn d yat tasgrut ngr tsbbabt n tnsruft d ittackan ssɣ Tumbuktu d Sanigal, d ma illan ɣ ugafa n udrar n Drn zun d Mṛṛakc d Fas ar Yilel agrakal, bla ad nttu kullu izuɣaz n Sus win uzzal d nnqrt d wurɣ d ṣṣkkaṛ, yan umallas ism as Al Ɛumari isnɣms is d ɣ tizwiri n tasut 13 yan uzgn n ukilu n wanas win tmdult igadda d 2/3 n taẓayt nns d wurɣ. ¨Ɣ tizwiri n tasut 15 n tlalit rad txsi tmdult, tmmatti tsbbabt s Waqqa lli issixf yan urgaz ism as Sidi Muḥmmd u Mbark..

### Alkkum n Yibṛṭqizn s Ugadir

Ɣ usggʷas 1505 yan urgaz abrtqizi mi ism Jwaw lupiz Sikwira lli inbḍn Massa, iqbl as ugllid Abrṭqizi Manwil Amzwaru ad ibnu yan ugadir ifk as ism n "Santa Kruz di Kapu Agir", usun da isti ikka tt inn illa ɣ uḍaṛ n yan wawrir, tlla ɣinn yat tallɛint n waman, ula kra n yikalln xlfnin cwanin i tfllaḥt ɣ yan udɣar fkan as sul ism n Funti (ssɣ "Fonte" lli igan "tanuṭfi" s tutlayt tabiṭqizzt), Jwaw lupiz rad iṣṣṛṣu yan ubrgmmi n ukccuḍ tama n uɣbalu lli, isrs ɣ tama nns yat titmi n imrig (Artillerie) bac ad t ur zziwzn ayt tmazirt slawan gisn taqbilt n Yiksimn lli uginin tilit n iṛmmuyn ɣ tmazirt. Lliɣ ismd ifta s Tmraɣt (12 km ɣ ugafa n Ugadir) ibna yan ubrgmmi yaḍni f yan usulil illan tama nns ifka as ism n "Ben Miraw", imil iwin as t Iclḥiyyn, f ɣik ann, yiwrri nn s Ubrṭqiz dar ugllid Dum Manwil izznza as ibrgmmi-ad n Santa kruz s yat tassumt n 5.000 kruzadus n iqariḍn. Yazn ilmma ugllid Dum Manwil aqbṭan Fransisku di Kasṭṛu d yat tgrgurt n isrdadsn d imɛlmmiyn, isgudr mzyann ibrgmmi-lli, issutl-as gigan n igudar d imrig ẓẓaynin bac ad fllas isitti akkʷ azzaɣn n imknasn Iclḥiyyn lli d ttarmnin bla ṛṛmuyt ad as awin ibrgmmi nns lliɣ iɣama mnnaw isggʷasn, ɣ wakud ann nit issnti "Ccrif Asɛdi" ar ismuna ɣ imknasn d imnayn ssɣ tiqbilin n Sus d mad t inn iwalan, waxxa Dum di Fransisku di Kasṭṛu ibikks s 120 n imnayn n irgazn ṛwanin d 600 n isrdasn, ifka i yibrgmmi-ad tismt n Santa Kruz di Gi D Agwa Di Narba (Santa kruz acku tlla ɣ iggi nns yat tzggʷa n lmasiḥ).

### isddi n ibrṭqizn lli nbḍnin Agadir:

isddi n ibrṭqizn lli nbḍnin Agadir| Asggʷas | Amnbaḍ |
| --- | --- |
| *`1505 - 1512`* | *`João Lopes de Sequeira`* |
| *`1512 - 1521`* | *`Francisco de Castro`* |
| *`1521 - 1523`* | *`Simão Gonçalves da Costa`* |
| *`1523 - 1525`* | *`António Leitão de Gamboa`* |
| *`1525 - 1528`* | *`Luis Sacoto`* |
| *`1528 - 1529`* | *`António Leitão de Gamboa`* |
| *`1529 - 1533`* | *`Simão Gonçalves da Costa`* |
| *`1533 - 1534`* | *`Guterre de Monroy`* |
| *`1534 - 1538`* | *`Luís de Loureiro`* |
| *`1538 - 1541`* | *`Guterre de Monroy`* |

## Kra n twlafin ssɣ Brtqqiz

*
*
*
*
*
*
*

## Tisaɣulin